গণেশ মূর্তি নিয়েই মহাকাশে ৯মাস কাটালেন সুনীতা!

ওয়েব ডেস্ক: ২৮৬ দিন মহাকাশে কাটিয়ে পৃথিবীতে ফিরলেন সুনীতা উইলিয়ামস (Sunita Williams) এবং বুচ। পূর্ব পরিকল্পনা ছাড়াই দীর্ঘ ৯ মাস তাঁদের কাটাতে হয়েছে মহাকাশে। ভারতীয় সময় বুধবার ভোর ৩টে ২৭ মিনিটে স্পেসএক্সের মহাকাশযান ফ্লরিডার সমুদ্রে অবতরণ করেছে। মহাকাশ থেকে পৃথিবী পর্যন্ত সুনীতাদের এই প্রত্যাবর্তন নিরাপদে হয়েছে বলে জানিয়েছে নাসা। ৫৫ মিনিট পরে স্পেসএক্সের ড্রাগন মহাকাশযান থেকে বেরিয়ে আসেন সুনীতা। মুখে ছিল একরাশ হাসি। যিনি শুধু ভারতীয় বংশোদ্ভূত নন, তিনি সত্যিই ‘ভারতের মেয়ে’। তাঁর সঙ্গে আষ্টেপৃষ্টে জড়িয়ে আছে দেশের শিকড়। ফাল্গুনি জানিয়েছেন, মহাকাশে স্পেস স্টেশনে সুনীতার সঙ্গে ছিল একটি গণেশ মূর্তি।

আরও পড়ুন: পৃথিবীর স্পর্শ পেলেন সুনীতা, উচ্ছ্বাসে ভাসছে বিশ্ব

সংবাদমাধ্যমকে সুনীতার বোন ফাল্গুনী পাণ্ডে জানিয়েছেন, সুনীতা ফেরার পর পরিবারের তরফে তাঁর জন্য এক বিশেষ যজ্ঞের আয়োজন করা হয়েছে। মহাকাশে গণেশ মূর্তিও নিয়ে গিয়েছিলেন সুনীতা (Sunita Williams India Connection)। মহাশূন্যে গণেশ মূর্তি যে ভেসে আছে, সেই ছবি সুনীতা পাঠিয়েছিলেন। শুধুতাই নয়, গত ফেব্রুয়ারিতে উত্তরপ্রদেশের প্রয়াগরাজে মহাকুম্ভ মেলায় গিয়েছিলেন। সেইসময় সুনীতাকে মহাকুম্ভের ছবি পাঠিয়ে দিয়েছিলেন। তারপর সুনীতা একটি ছবি পাঠিয়ে দেখিয়েছিলেন যে মহাকাশ থেকে মহাকুম্ভ মেলাকে দেখতে কেমন লাগছে। ফাল্গুনীর কথায়, সুনীতাকে নিয়ে শীঘ্রই ভারতে আসারও পরিকল্পনা রয়েছে। সুনীতা পৃথিবীতে ফিরে আসার আগে তিনি জানান, ‘ও ফিরে এলে আমরা আবারও ভারতে যাব।’ সুনীতা ভারতীয় খাবার পছন্দ করেন, সে কথাও জানিয়েছেন ফাল্গুনী।ভারতীয় খাবার খেতেও সুনীতা খুব ভালোবাসেন বলে জানিয়েছেন ফাল্গুনী।

অন্য খবর দেখুন